[bookmark: _Hlk215819834]KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. december 10-i ülésére)


TÁRGY: 	A TELEKALAKÍTÁSSAL KELETKEZŐ KISKŐRÖS 1751/16 HRSZ-Ú INGATLAN TULAJDONBA VÉTELE ADÁSVÉTEL ÚTJÁN


Az XL-Lemeztechnika Kft. telekalakítási eljárást/ telekcsoport újraosztást kezdeményezett a tulajdonát képező Kiskőrös 1751/15 hrsz-on nyilvántartott 2 ha 4338 m2 alapterületű kivett telephely megnevezésű ingatlan területéből 2411 m2 területrész értékesítése tárgyában a 1751/6 hrsz-on nyilvántartott Kurz Plast Műanyagfeldolgozó Kft. tulajdonában lévő ingatlan területének bővítése érdekében.

A vonatkozó építésügyi jogszabályok értelmében a telken kiszabályozott határvonalakat a telekalakítás határainak kialakításánál figyelembe kell venni.
Kiskőrös Város Önkormányzata Helyi Építési Szabályzatáról és Szabályozási Tervéről szóló 18/2015. (IX. 10.) önk. rendelet 1. melléklet Szabályozási Terv E3 tervlapja szerint az 1751/15 hrsz-ú ingatlan az 1752 és az 1750 hrsz-ú önkormányzati utak szélesítésével érintett. Tekintettel arra, hogy a cégek közötti terület átadásátvételébe az Önkormányzat nem csatlakozott, így az eljárási szabályoknak megfelelve ez előterjesztés mellékletét képező változási vázrajz alapján - önálló ingatlanként, a változás után a 1751/16 hrsz-on 124 m2 térmértékkel, kivett közterület megnevezéssel kialakuló ingatlant, az Önkormányzatnak tulajdonba kell vennie. Az ingatlan egy későbbi telekalakítás során összevonásra kerül az 1750 és 1752 hrsz-ú ingatlan területével. 

Az ingatlanforgalmi szakértő a kiszabályozással érintett 124 m2 közterületi szakasz vételárát 1.500,-Ft/m2 értékben határozta meg.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 12. § (4) bekezdése alapján a tulajdonjog átruházás szerződésben foglalt feltételeinek elfogadásáról a Képviselő-testület dönt.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. december 05.


	Domonyi László sk.
	polgármester













HATÁROZAT-TERVEZET


A Képviselő-testület

1. egyetért a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) 2025. augusztus 28. napján véglegessé vált telekalakítást engedélyező határozata alapján az 1751/16 hrsz-on kialakuló 124 m2 térmértékű, kivett közterület megnevezésű ingatlan tulajdonba vételével a határozat-tervezet mellékletét képező telekhatár rendezési szerződést kiegészítő közös nyilatkozatban foglalt tulajdonjog átruházási feltételek szerint.
2. felhatalmazza polgármestert a határozat-tervezet mellékletét képező telekhatár rendezési szerződést kiegészítő közös nyilatkozat aláírására, továbbá a tulajdonjog átruházással kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

